D'acord amb el Reglament (UE) núm. 1305/2013 del Parlament Europeu i del Consell, de 17 de setembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (endavant PDR), amb el vistiplau previ del Govern de la Generalitat de Catalunya mitjançant l'Acord de data 15 de juliol de 2014, ha estat aprovat per la Comissió Europea, mitjançant la Decisió d'execució C (2015) 5325 final de 28 de juliol de 2015, que preveu, dins la mesura de foment de les cadenes curtes i els mercats locals l'operació 16.04.01, ajuts destinats a la cooperació horitzontal i vertical entre els agents de la cadena de subministrament per a la creació i el desenvolupament de cadenes de distribució curta i mercats locals i per a les activitats de promoció en un context local relacionat amb el desenvolupament de cadenes de distribució curtes i mercats locals.
Aquests ajuts donen resposta a la prioritat 3 "fomentar l'organització de la cadena alimentaria, incloent la transformació i la comercialització dels productes agraris, el benestar animal i la gestió de riscos al sector agrari" i el focus àrea "millorar la competitivitat dels productors primaris integrant-los millor a la cadena agroalimentària mitjançant els règims de qualitat, afegir valor als productes agrícoles, promoció en mercats locals i en circuits de distribució curts, agrupacions i organitzacions de productors i organitzacions interprofessionals" establerts en el Reglament (UE) 1305/2013.
D'altra banda, el Reglament (UE) 1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
Aquests ajuts estan sotmesos al règim de transparència i al sistema de control i sancions que estableix el Reglament (UE) 1306/2013 del Parlament Europeu i del Consell, de 17 de desembre de 2013, sobre finançament, gestió i seguiment de la Política agrícola comuna, pel qual es deroguen els Reglaments (CE) núm. 352/78, (CE) núm.165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
Conseqüentment, valorada la conveniència de donar suport a la venda de productes de proximitat mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Aprovar les bases reguladores dels ajuts destinats a la cooperació horitzontal i vertical entre els agents de la cadena de subministrament per a la creació i el desenvolupament de cadenes de distribució curta i mercats locals i per a les activitats de promoció en un context local relacionat amb el desenvolupament de cadenes de distribució curtes i mercats locals que es publiquen en l'annex.
2.1 Convocar per a 2016 els ajuts destinats a foment de cadenes curtes i mercats locals d'acord amb les bases reguladores aprovades a l'article 1 precedent.
2.2 El termini de presentació de sol·licituds serà de dos mesos, que computa des de l'endemà de la publicació de l'Ordre en el DOGC.
2.3 Els ajuts que preveu aquesta Ordre, per un import total d'1.000.000 d'euros tenen caràcter de cofinançats pel Fons Europeu Agrícola de Desenvolupament Rural (FEADER), d'acord amb el que preveu el Programa de desenvolupament rural de Catalunya 2014-2020, i com a crèdit anticipat van a càrrec de la partida pressupostària AG06/D/482000100/6130/0000 dels pressupostos del Departament d'Agricultura, Ramaderia, Pesca i Alimentació per a l'any 2016, dotada amb un import màxim de 570.000 euros, la qual cosa suposa el 57% del finançament d'aquests ajuts.
La concessió dels ajuts queda condicionada a l'existència de crèdit adequat i suficient en els pressupostos del DARP per a 2016.
La resta de finançament, 430.000 euros, va a càrrec del fons FEADER, que representa el 43% del finançament d'aquests ajuts.
2.4 Les persones beneficiàries han de realitzar i pagar les actuacions objecte dels ajuts des de la data de presentació de la sol·licitud d'ajut fins al 15 d'octubre de 2016, ambdós inclosos, i justificar-les davant del DARP abans del 25 d'octubre de 2016.
2.5 L'òrgan instructor dels expedients d'ajut és el Servei de Promoció de la Qualitat Agroalimentària.
2.6 L'òrgan competent per emetre la resolució sobre les sol·licituds és la persona titular de la direcció general d'Alimentació, Qualitat i Indústries Agroalimentàries.
A aquests efectes, es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel/per la subdirector/a general competent en qualitat agroalimentària, el/la subdirector/a general competent en agricultura i el/la cap del Servei de Promoció de la Qualitat Agroalimentària.
2.7 El termini màxim per emetre la resolució i notificar-la per escrit a la persona sol·licitant serà de 4 mesos, a comptar des de la data en què finalitza el termini de presentació de sol·licituds.
2.8 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.9 Els ajuts concedits a les persones físiques per un import superior a 1.250 euros i els ajuts concedits a persones jurídiques es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
2.10 Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
Conseller d' Agricultura, Ramaderia, Pesca i Alimentació
L'objecte dels ajuts que estableix l'Ordre és fomentar la cooperació horitzontal i vertical entre el diversos agents implicats en les cadenes curtes de distribució i els mercats locals de productes agroalimentaris.
a) Productor agrari: qualsevol agricultor actiu, definit com el titular d'una explotació agrària que realitza una activitat agrària significativa o percebi menys de 1.250 euros d'ajuts directes a l'any, i que compleix amb les condicions establertes en el capítol I del títol II del Reial decret 1075/2014.
b) Agricultor professional: és la persona física que, sent titular d'una explotació agrària, com a mínim el 50% de la seva renda total l'obtingui d'activitats agràries (inclou la mateixa transformació) o altres activitats complementàries, sempre que la part de renda procedent directament de l'activitat agrària no sigui inferior al 25% de la seva renda total i el volum de feina dedicat a activitats agràries i complementàries sigui igual o superior a la meitat d'una Unitat de treball anual.
c) Grup de productors agraris: qualsevol tipus d'entitat associativa de productors agraris reconeguda en dret, que ven tant els productes dels seus associats com els que ella mateixa obté a partir d'aquests.
A aquests efectes també es consideren com a grup de productors agraris les cooperatives agràries, les societats agràries de transformació i les seves federacions o associacions.
d) Venda directa: la realitzada directament per un productor agrari o un grup de productors agraris a un consumidor, sense intermediaris.
e) Cadena curta: aquella en la qual la venda dels productes de l'agricultor cap al consumidors es fa amb un únic intermediari.
f) Mercat local: aquell que està format exclusivament per productors que fan venda directa dels seus productes i/o operadors que comercialitzin en cadena curta de distribució (amb un màxim d'1 intermediari).
g) Cooperació horitzontal: la que es fa entre persones físiques o jurídiques productores agràries.
h) Cooperació vertical: la que es fa com a mínim entre 3 productors agraris individuals o 1 grup de productors agraris, amb altres agents que no siguin del sector primari: grups de consumidors, o grups d'agents del sector de la restauració o del sector del turisme o agents de l'Administració local.
i) Partenariat d'interès: l'agrupació de diverses persones, físiques i/o jurídiques, sense constituir una nova entitat jurídica, i que col·laboren per tal de realitzar actuacions conjuntes.
Es farà mitjançant un conveni signat per tots els membres del partenariat, on s'especificaran els punts descrits a l'apartat 9.
j) Sector productiu: s'entendran com a tals fruita fresca, fruita seca, horta, lleguminoses, olives i oli d'oliva, raïm i vi, cereals, altres productes vegetals, carn i derivats carnis del porcí, carn i derivats carnis del vacum, carn i derivats carnis de l'aviram i ous, carn i derivats carnis de l'oví i el cabrum, carn i derivats carnis del conill, llet i derivats làctics, mel, i altres productes animals.
k) Jove agricultor: la persona que en el moment de presentar la sol·licitud de l'ajut no té més de 40 anys, té la capacitació i les competències professionals establertes a l'annex 1, relatiu als ajuts a la primera instal·lació de joves agricultors i agricultores, de l'Ordre AAM/82/2015, de 10 d'abril, per la qual s'aproven les bases reguladores dels ajuts associats al contracte global d'explotació, i es convoquen els corresponents a l'any 2015, i s'estableix en una explotació agrària per primera vegada com a titular d'aquella explotació, de forma individual o com a cotitular o com a soci d'una persona jurídica.
3.1 Poden ser beneficiàries d'aquests ajuts les persones físiques i/o jurídiques agrupades per desenvolupar un programa de cooperació per al foment de cadenes curtes i mercats locals de productes agroalimentaris i que compleixin els requisits següents en el moment de presentar la seva sol·licitud:
a) Dins de la cooperació horitzontal:
Com a màxim podrà estar constituït per 5 productors agraris individuals, o per 5 grups de productors agraris, o una combinació d'ambdós en un nombre no superior a 5.
En el cas que el nombre d'agents sigui igual o superior a 6, s'hauran de constituir en un grup de productors agraris.
Com a mínim els seus components seran 3 en el cas de productors agraris individuals, 2 en el cas de grups de productors agraris, o una combinació de 2 productors individuals i 1 grup de productors agraris.
El beneficiari de l'ajut serà l'entitat associativa.
b) Dins de la cooperació vertical:
Com a mínim podrà estar constituït entre 3 productors agraris individuals o 1 grup de productors agraris, amb altres agents que no siguin del sector primari: 1 grup de consumidors, o 1 grup d'agents del sector de la restauració o del sector del turisme o 1 agent de l'Administració local.
En aquest partenariat no poden ser-hi més de 5 membres de cadascuna de les tipologies indicades.
En el cas que el nombre d'agents sigui igual o superior a 6, s'ha de constituir una persona jurídica.
3.2 Les cooperatives, les societats agràries de transformació i les seves federacions o associacions podran participar en la cooperació horitzontal sempre i quan ho facin almenys amb un altre grup de productors agraris.
3.3 Aquelles associacions o fundacions vinculades directament a les cadenes curtes de comercialització o als mercats locals de productes agroalimentaris han de tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
Podran participar en la cooperació horitzontal soles, sense necessitat de cooperar amb un altre grup de productors agraris, sempre que en els seus estatuts tinguin com a principal finalitat el foment de les cadenes curtes o els mercats locals.
3.4 En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb el que estableix l'article 36 de la Llei 17/2015, de 21 de juliol.
3.5 Quan es tracti d'agrupacions de persones físiques o jurídiques, públiques o privades, sense personalitat jurídica, l'agrupació no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
Són susceptibles de subvenció les següents actuacions:
a) despeses d'estudis per l'elaboració del conveni de cooperació
- Activitats d'animació, coordinació i relacions públiques.
- Adquisició i desenvolupament de programes informàtics.
- Despeses de constitució i funcionament: gestoria, formació, xarxes socials i personal.
c) despeses directes: lloguer del punt de venda i estudis de viabilitat.
d) despeses de promoció dels productes comercialitzats.
5.1 L'ajut té caràcter de subvenció directament aplicable a les despeses que es detallen a l'apartat 4 d'aquestes bases.
5.2 L'import de l'ajut no pot ser superior a 40.000 euros.
5.3 El percentatge d'ajut serà del 50% de les despeses subvencionables.
5.4 L'ajut es sotmet a les següents limitacions:
a) Les despeses de personal no podran sobrepassar més del 25% del total de l'actuació.
b) Els estudis de viabilitat i els convenis de cooperació no hauran de sobrepassar el 20%, conjuntament.
5.5 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'ordre de convocatòria.
5.6 La determinació de la quantia dels ajuts es realitzarà en funció de l'aplicació dels criteris d'admissibilitat de l'apartat 5.3 i la intensitat d'ajut fixada en l'apartat 5.2.
Un cop determinada la quantia d'ajuts s'aplicaran els criteris de priorització que estableix l'apartat 6 d'aquestes bases reguladores, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 6.2 i aquelles que tot i obtenir aquesta puntuació mínima no resultin subvencionables per manca de disponibilitat pressupostària, es desestimaran.
5.7 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
‒6 Criteris de selecció i priorització
6.1 Les sol·licituds d'ajut presentades seran valorades amb relació al compliment dels següents criteris de prioritat:
a) Els productors o grups de productors agraris estan adherits a la Venda de proximitat, segons estableix el Decret 24/2013, de 8 de gener:
b) Cooperació entre productors dels diferents sectors productius definits a l'article 2.
- Més de 5 sectors diferents: 10 punts
c) En el cas de cooperació horitzontal, el nombre de productors individuals o la combinació de productors individuals i grups de productors agraris, que participen al projecte de cooperació:
- Més de 4 grups de productors agraris: 7 punts
- 4 grups de productors agraris: 4 punts
- 3 grups de productors agraris: 2 punts
d) En el cas de cooperació vertical, el nombre d'agents diferents dels del sector primari que participen en el projecte de cooperació:
e) Més del 50% dels productors agraris o dels grups de productors agraris que participen en el projecte de cooperació estan inscrits en algun dels règims de qualitat següents: CCPAE, CCPI, DOP/IGP víniques i no víniques, MQ i etiquetatges facultatius regulats.
f) Els projectes de cooperació que tinguin també finalitats socials, o en què algun dels agents del projecte de cooperació en tingui.
g) Els projectes de cooperació de cadenes curtes en què el destinatari final sigui un col·lectiu de consumidors com la restauració col·lectiva o les agrupacions de consumidors: 2 punts.
h) Més del 50% dels productors agraris que participen en el projecte de cooperació són agricultors professionals.
6.2 Les sol·licituds d'aquest ajut amb puntuació inferior o igual a 5 punts no seran subvencionables per no assolir els criteris de priorització mínims, dels 48 punts de puntuació màxima assolible.
6.3 En el cas que l'import total de les sol·licituds seleccionades d'acord amb l'apartat 2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 1.
En cas que diverses sol·licituds aconsegueixin la mateixa puntuació i no es disposi de suficient pressupost per atendre-les totes, s'aplicarà com a criteri de desempat el nombre de joves agricultors i/o dones que formen part del programa de cooperació objecte de l'ajut.
7.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de cohesió o qualsevol altre instrument financer de la Unió Europea, d'acord amb el que estableix l'article 59.8 del Reglament (UE) núm. 1305/2013 del Parlament Europeu i del Consell, de 17 de setembre de 2013 (DOUE L 347, de 20.12.2013).
7.2 Els ajuts regulats en aquestes bases són compatibles amb altres que, per la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
8.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://agricultura.gencat.cat/ajutsentermini, des de la seu electrònica de la Generalitat http://seu.gencat.cat o obtenir en qualsevol dependència del DARP.
Aquestes sol·licituds s'adreçaran a la Direcció General d'Alimentació, Qualitat i Indústries Agroalimentàries, i es presentaran a les oficines comarcals del Departament d'Agricultura, Ramaderia, Pesca i Alimentació, preferentment, sens perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost, dins el termini establert a la convocatòria.
8.2 A les sol·licituds, s'hi ha d'adjuntar la documentació que es detalla a continuació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 8.4.
d) En el cas de parternariats d'interès, conveni de cooperació, signat per tots els membres del partenariat, d'acord amb l'apartat 9.
e) Certificat actualitzat d'inscripció en el registre administratiu corresponent emès l'any 2015.
g) Memòria de les actuacions del projecte de cooperació.
- Paper de cada participant en el desenvolupament.
- Compromís de finançament signat per cada membre, si s'escau.
- Calendari d'execució previst per accions i tipus de despesa.
- Sectors productius comercialitzats al projecte de cooperació.
- Relació de productors amb nom i NIF registrats als diversos programes de qualitat, indicant de quin es tracta en cada cas, si s'escau.
- En el cas que el projecte de cooperació de cadenes curtes en els quals el destinatari final sigui un col·lectiu de consumidors com la restauració col·lectiva o les agrupacions de consumidors, identificar-los amb el nom i el NIF.
h) Pressupost complet i detallat de les actuacions en el qual figurin totes les despeses i els ingressos previstos, la quantia de l'ajut que es sol·licita i el detall de les fonts de finançament, de l'operació de subvencions corresponents.
En el cas que l'activitat subvencionada consisteixi en diferents actuacions, el pressupost es desglossarà per actuacions.
i) Descripció dels mitjans humans, tècnics i materials propis o contractats per dur a terme l'actuació.
j) Quan l'import de la despesa subvencionable superi la quantia establerta en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiar/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzar amb anterioritat a la subvenció.
a) En els cas dels partenariats d'interès, els compromisos d'execució assumits per cada membre, així com l'import de la subvenció que ha d'aplicar cada un, els quals també tenen la consideració de beneficiaris.
b) Que el compte on s'ha d'ingressar l'import de l'ajut inclòs en l'imprès de sol·licitud, pertany a la persona beneficiària de l'ajut.
En el cas dels partenariats d'interès s'haurà d'indicar el de cadascun dels seus membres.
c) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
d) No haver sol·licitat cap altre ajut per a la mateixa finalitat, llevat del supòsit previst en l'apartat 7 d'aquestes bases, referit a la concurrència amb altres ajuts.
f) L'empresa és una petita o mitjana empresa d'acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses. petites i mitjanes empreses.
g) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
h) Que compleix l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de beneficiaris de més de 250 treballadors/e, que té elaborat i aplica un pla d'igualtat, d'acord amb el que estableix l'article 36 de la Llei 7/2015, de 21 de juliol, d'igualtat efectiva de dones i homes.
9.1 En el cas de parternariats d'interès, tots els seus membres han de signar un conveni, en el qual s'ha d'establir clarament, almenys, el següent:
a) els objectius del partenariat,
b) les accions que es portaran a terme per aconseguir-los,
c) les actuacions de cadascun dels participants i la participació econòmica.
d) designar els beneficiaris, el coordinador del projecte i també el líder, que serà qui farà la sol·licitud.
e) el compromís escrit dels membres del partenariat, ratificat pels òrgans de decisió de cada persona jurídica, si s'escau, amb el nom, adreça, telèfon, NIF, i adreça de correu electrònic dels membres del grup i del coordinador del projecte, i persona de contacte.
9.2 S'han d'establir procediments interns que garanteixin la transparència en el seu funcionament i la presa de decisions i evitin situacions de conflicte d'interessos.
9.3 Els membres del partenariat d'interès es faran responsables dels seus compromisos d'acord amb el conveni de cooperació signat.
9.4 El partenariat no es pot dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
‒10 Compromisos i obligacions de les persones beneficiàries.
Sense perjudici dels compromisos establerts per a cada línia d'ajut les persones beneficiàries es comprometen mitjançant la signatura de la sol·licitud de l'ajut a:
10.1 Informar el públic de l'ajut obtingut pel FEADER durant la realització d'una operació de la manera següent:
b) En el cas d'operacions que rebin un ajut públic total superior a 10.000,00 euros, i en funció de l'operació finançada, col·locant almenys un panell amb informació sobre l'operació de mida A3 mínim, on es destaqui l'ajut financer rebut de la Unió europea en lloc ben visible al públic.
c) Els cartells, panells, plaques i llocs web portaran una descripció del projecte o de l'operació i els elements als quals es refereix el punt de la part 2 de l'annex III del Reglament (UE) núm. 808/2014 de la Comissió, de 17 de juliol de 2014.
A més, seguiran les pautes del programa d'identificació visual de la Generalitat de Catalunya (PIV) ( http://identitatcorporativa.gencat.cat ).
10.2 Proporcionar a la Direcció General de Desenvolupament Rural, als avaluadors designats o altres organismes designats per aquesta direcció general, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
10.3 Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
10.4 Conservar tots els documents comptables justificatius de la despesa efectuada, així com la informació sobre finançament del projecte, i facilitar-los a les autoritats competents.
10.5 Fer constar en totes les actuacions subvencionables que disposa l'apartat 4 d'aquestes bases reguladores:
a) Les identificacions audiovisuals del DARP, sempre vinculades amb l'escut de la Generalitat de Catalunya i la frase "Amb la col·laboració del Departament d'Agricultura, Ramaderia, Pesca i Alimentació de la Generalitat de Catalunya", segons les normes d'harmonització del Programa d'identificació visual de la Generalitat de Catalunya.
b) les identificacions audiovisuals de la Unió Europea, sempre vinculades amb la bandera europea i la frase "Fons Europeu Agrícola de Desenvolupament Rural: Europea inverteix en les zones rurals", d'acord amb les normes gràfiques establertes a la part 2 de l'annex 3 del Reglament d'execució (UE) núm. 808/2014 de la Comissió, de 17 de juliol de 2014.
10.6 Quan es tracti d'agrupacions de persones físiques o jurídiques, públiques o privades, sense personalitat jurídica, no dissoldre l'agrupació fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
11.1 El procediment de concessió de la subvenció es farà en règim de concurrència competitiva.
11.2 L'òrgan instructor i l'òrgan competent per dictar la resolució són els que fixi la convocatòria corresponent.
11.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
11.4 La Comissió de valoració determinarà l'assignació del pressupost, d'acord amb els criteris de priorització establerts en l'apartat 6 d'aquestes bases reguladores.
11.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
12.2 Comporta el desistiment de la sol·licitud la manca de presentació de qualsevol dels documents que preveu l'aparat 8 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades i li ho notificarà.
12.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
13.1 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades i la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons.
13.2 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea.
13.3 En els cas dels partenariats d'interès, constaran els compromisos d'execució assumits per cada membre de l'agrupació, així com l'import de la subvenció que ha d'aplicar cada un, els quals també tenen la consideració de beneficiaris.
14.1 Les persones beneficiàries han de realitzar les actuacions objecte dels ajuts i justificar-les en el termini que estableix la convocatòria corresponent.
14.3 La documentació justificativa a presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà obtenir en qualsevol dependència del DARP o a la seu https://seu.gencat.cat
b) Compte justificatiu, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts, que ha de contenir una memòria explicativa del compliment de la finalitat del projecte subvencionat, amb indicació de les activitats realitzades i els resultats obtinguts.
També ha d'estar signat pel/ per la representant legal de l'empresa beneficiària i, quan s'escaigui, pel/per la coordinadora del partenariat d'interès.
c) Memòria justificativa, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts on consti:
- Relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import i data d'emissió, i data de pagament.
- Factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
- Quan correspongui, indicació dels criteris de repartiment de les despeses generals i/o indirectes, llevat del cas en què l'import es fixi a tant alçat.
- Certificat de taxador independent degudament acreditat i inscrit en el corresponent registre oficial, en el supòsit d'adquisició de béns immobles.
Si els justificants de despesa s'imputen parcialment a d'altres subvencions caldrà indicar la quantia exacta o percentatge imputat a cadascuna, amb identificació dels òrgans concedents).
- Els tres pressupostos a què fa referència l'apartat 8.2.j) que ha d'haver sol·licitat el beneficiari abans de realitzar la despesa subvencionable.
- Si escau, carta de pagament de reintegrament en el supòsit de romanents no aplicables així com dels interessos que se'n derivin.
14.4 Les factures, així com els corresponents comprovants de pagament, tindran com a data màxima la data de finalització del termini de certificació.
Els justificants han d'indicar amb tota claredat a quins conceptes es refereixen.
14.5 Les factures i els justificants acreditatius del pagament, així com tota la documentació de l'expedient de justificació, han d'anar a nom dels beneficiaris perceptors, susceptibles d'ocasionar depesa elegible.
14.6 L'IVA dels justificants queda exclòs de la subvenció quan sigui susceptible de recuperació o compensació per part del beneficiari.
14.7 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
14.8 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
14.9 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.4
14.10 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
14.11 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
–15 Revocació de la concessió i reintegrament de les quantitats percebudes indegudament
15.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013 i les seves disposicions d'aplicació, així com en el cas de l'incompliment dels requisits establerts en aquestes bases reguladores.
15.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment serà procedent el reintegrament en els supòsits establerts a l'article 35 del Reglament delegat (UE) 640/2014 de la Comissió, d'11 de març de 2014, i l'article 63 del Reglament d'execució (UE) 809/2014 de la Comissió, de 17 de juny de 2014.
15.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com el Reglament (UE) 1306/2013 del Parlament Europeu i del Consell, el Reglament delegat (UE) 907/20141 de a Comissió i el Reglament d'execució (UE) 908/2014 de la Comissió.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que estableixi la normativa aplicable en matèria de subvencions.
D'acord amb l'article 63 del Reglament d'execució (UE) 809/2014 de la Comissió, de 17 de juliol de 2014, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una reducció a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les persones beneficiaries, així com les actuacions realitzades, per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Sens perjudici del que estableixen en els apartats 15 i 16, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
19.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, control i auditoria, així com de seguiment i avaluació, d'acord amb el que estableix l'article 117.1 del Reglament(UE) 1306/2013.
A aquests efectes assisteixen els beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
19.2 D'altra banda, els beneficiaris i entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.